Pasojat e daljes së Britanisë nga Bashkimi Evropian
Paralajmërohet një tronditje ekonomike botërore, ndërkohë që nxehet debati për daljen e Britanisë nga BE-ja
Fushata filloi zyrtarisht këtë javë në Britani përpara referendumit që do të mbahet më 23 qershor për pyetjen nëse vendi duhet të qëndrojë në Bashkimin Evropian. Ka patur një sërë paralajmërimesh nga institucionet ndërkombëtare për tronditjen e mundshme ekonomike të daljes së Britanisë nga BE-ja, por megjithatë sondazhet i tregojnë të dyja kahet me rezultate të barabarta. Me fillimin e fushatës, grupi në favor të qëndrimit në BE, i quajtur “Britania më e fortë në BE”, u inkurajua nga një paralajmërim i Fondit Monetar Ndërkombëtar, për një dëm të rëndë rajonal dhe botëror nëse Britania voton për largimin nga BE-ja. thotë Simon Tilford, i Qendrës për Reformimin Evropian. Edhe kreu i Bankës Botërore shprehu shqetësimet e tij për daljen e Britanisë nga BE-ja: Fushata kundër qëndrimit në BE e hedh poshtë këtë argument. Një ndër udhëheqësit e saj është kryetari i bashkisë i Londrës, Boris Johnson: BE-ja është tregu i lirë më i madh në botë. Grupet e biznesit pro BE-së thonë se Britanisë do t’i duhet të rinegociojë marrëveshje individuale të tregtisë së lirë nëse del nga Bashkimi Evropian. thotë Elizabeth Shanahan, e Rjetit të Biznesit Ndërkombëtar Irlandez. Zonja Shanahan thotë se Londra nuk duhet ta marrë për të mirëqenë pozicionin e saj si kryeqyteti financiar i Evropës. Mbështetësit e fushatës për daljen nga BE-ja thonë se Britania do të kishte shansin për ndërtimin e marrëdhënieve më të forta tregtare me vende jashtë Evropës, si Kina dhe Shtetet e Bashkuara. Sidoqoftë, Presidenti Barack Obama pritet të shprehë mbështetjen e tij për qëndrimin e Britanisë në Bashkimin Evropian gjatë vizitës që do të bëjë në Londër javës tjetër.